CELEX: 62008TN0110
Language: el
Date: 2008-02-28 00:00:00
Title: Υπόθεση T-110/08: Προσφυγή της 28ης Φεβρουαρίου 2008 — Freixenet κατά ΓΕΕΑ (Σχήμα μαύρης θαμπής φιάλης της οποίας η επιφάνεια καλύπτεται με σμύριδα)

9.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 116/25
            
         Προσφυγή της 28ης Φεβρουαρίου 2008 — Freixenet κατά ΓΕΕΑ (Σχήμα μαύρης θαμπής φιάλης της οποίας η επιφάνεια καλύπτεται με σμύριδα)
   (Υπόθεση T-110/08)
   (2008/C 116/46)
   Γλώσσα του δικογράφου της προσφυγής: η γαλλική
   Διάδικοι
   
      Προσφεύγουσα: Freixenet SA (Sant Sadurní d'Anoia, Ισπανία) (εκπρόσωποι: F. de Visscher, E. Cornu και D. Moreau, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               κυρίως, να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς της 20ής Νοεμβρίου 2007 και, κρίνοντας ως όφειλε να κρίνει το τμήμα αυτό, να αποφανθεί ότι η υπ' αριθ. 32 540 αίτηση καταχώρισης κοινοτικού σήματος πληροί τους όρους δημοσίευσης σύμφωνα με το άρθρο 40 του κανονισμού για το κοινοτικό σήμα,
            
         
               —
            
            
               επικουρικώς, να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς, της 20ής Νοεμβρίου 2007,
            
         
               —
            
            
               εν πάση περιπτώσει, να καταδικάσει το Γραφείο Εναρμονίσεως στο πλαίσιο της Εσωτερικής Αγοράς στα δικαστικά έξοδα.
            
         Ισχυρισμοί και κύρια επιχειρήματα
   
      Σήμα προς καταχώριση: Τρισδιάστατο σήμα σε σχήμα μαύρης θαμπής φιάλης της οποίας η επιφάνεια καλύπτεται με σμύριδα, για προϊόντα της κλάσης 33 (αίτηση υπ' αριθ. 32 540)
   
      Απόφαση του εξεταστή: Απόρριψη της αίτησης
   
      Απόφαση του τμήματος προσφυγών: Απόρριψη της προσφυγής, κατόπιν εκδόσεως της αποφάσεως του Πρωτοδικείου στην υπόθεση T-188/04, Freixenet κατά ΓΕΕΑ (Σχήμα μαύρης θαμπής φιάλης της οποίας η επιφάνεια καλύπτεται με σμύριδα)
   
      Λόγοι ακυρώσεως: Παράβαση του άρθρου 7, παράγραφοι 1 και 3, και του άρθρου 73 του κανονισμού 40/94, καθώς και της υποχρέωσης αιτιολογήσεως, στο μέτρο που:
   
               —
            
            
               το τμήμα προσφυγών δεν έδωσε στην προσφεύγουσα τη δυνατότητα να του εκθέσει τις παρατηρήσεις της σχετικά με τη διαφορετική εκτίμηση των πραγματικών περιστατικών στην οποία προέβη το τμήμα προσφυγών,
            
         
               —
            
            
               το τμήμα προσφυγών δεν προσδιόρισε τα έγγραφα στα οποία στήριξε την απόφασή του,
            
         
               —
            
            
               ο τρόπος παρουσίασης της εν λόγω φιάλης είναι πρωτότυπος και διακρίνεται από τους τρόπους παρουσίασης που ήταν συνήθεις την 1η Απριλίου 1996, και
            
         
               —
            
            
               εν πάση περιπτώσει, το επίδικο σήμα έχει αποκτήσει διακριτικό χαρακτήρα στην Κοινότητα λόγω χρήσης.